Ambuteiaje pe DN1, între Ploieşti şi Braşov. Polițiștii recomandă rutele alternative.
Coloane uriaşe de autovehicule s-au creat în cursul zilei de duminică, cea mai mare parte în jurul orei prânzului. DN1, între Ploieşti şi Braşov, este complet blocat de autovehicule ce nu pot înainta. Şoferii sunt sfătuiți să se folosească și de rute alternative pentru a evita aglomerația.
Centrul Infotrafic din Inspectoratul General al Poliţiei Române informează că, duminică, înainte de prânz, se înregistrează valori ridicate de trafic pe DN 1 Braşov-Ploieşti.Pe Centura de Vest a municipiului Ploieşti este trafic intens, fără coloană de autoturisme, iar la Comarnic este coloană în mişcare pe sensul de mers Ploieşti către Braşov, între kilometrii 105 şi 106.Aglomeraţie este înregistrată şi pe raza staţiunilor Predeal, Azuga şi Buşteni, fiind formate coloane de autoturisme pe sensul de coborâre.Pentru evitarea aglomeraţiei pe principalele şosele, se recomandă utilizarea unor rute alternative.Astfel, pentru DN 1 Braşov – Ploieşti – Bucureşti, pot fi folosite ca rute alternative DN 1A Braşov – Cheia – Ploieşti – Autostrada A3 – Bucureşti, DN 73 Râşnov – Câmpulung – Piteşti – A1 – Bucureşti, DN 73 Râşnov – Câmpulung – DN 72A – Târgovişte – DN 71 – Bucureşti şi DN 71 Sinaia – Târgovişte – Bucureşti.Duminică, la prânz, pe autostrada A2 Bucureşti-Constanţa traficul este fluent pe ambele sensuri de deplasare, nefiind evenimente rutiere în desfăşurare, iar pe DN 39 Vama-Veche – Constanţa se circulă în condiţii de aglomeraţie între staţiunile Agigea şi Eforie Nord.